CELEX: 52004PC0662
Language: sl
Date: 2004-10-13
Title: Predlog odločba Sveta o spremembi Odločbe 2001/865/ES o pooblastilu Kraljevine Španije za uporabo ukrepa, ki odstopa od člena 11 Šeste direktive Sveta 77/388/EGS o usklajevanju zakonodaje držav članic glede prometnih davkov (predložena s strani Komisije)

SL

SL        SL
 ---pagebreak---                      KOMISIJA EVROPSKIH SKUPNOSTI

                                                      Bruselj, 13.10.2004
                                                      KOM(2004)662 končno

                                            Predlog

                                     ODLOČBA SVETA

     o spremembi Odločbe 2001/865/ES o pooblastilu Kraljevine Španije za uporabo ukrepa,
        ki odstopa od člena 11 Šeste direktive Sveta 77/388/EGS o usklajevanju zakonodaje
                               držav članic glede prometnih davkov

                                 (predložena s strani Komisije)

SL                                                                                          SL
 ---pagebreak---                               OBRAZLOŽITVENI MEMORANDUM

     1.    Na podlagi člena 27(1) Šeste direktive Sveta z dne 17. maja 1977 o usklajevanju
           zakonodaje držav članic glede prometnih davkov - Skupni sistem davka na dodano
           vrednost: enotna osnova za odmero1- lahko Svet soglasno na predlog Komisije
           pooblasti katero koli državo članico, da uvede ali podaljša posebne ukrepe za
           odstopanje od navedene direktive zaradi poenostavitve obračunavanja davkov ali za
           preprečitev nekaterih vrst izogibanja davkom ali davčnih utaj.

     2.    Taka pooblastila so praviloma začasna, tako da se lahko čez nekaj let oceni
           ustreznost in učinkovitost posebnih ukrepov.

     3.    Z Odločbo Sveta 2001/865/ES2 je bila Kraljevina Španija z odstopanjem od člena
           11(A)(1)(a) pooblaščena za vključitev vrednosti zlata, ki ga je uporabil dobavitelj in
           zagotovil prejemnik, v davčno osnovo dobave blaga ali storitev, če je bila dobava
           zlata prejemniku oproščena v skladu z določbami iz Direktive 98/80/ES3, .

     4.    To odstopanje je Španiji omogočilo preprečitev znižanja davčne osnove pri nekaterih
           transakcijah v sektorju draguljarstva, kjer bo stranka draguljarju zagotovila zlato, ki
           ga je kupila „za investicijske namene“, torej oproščeno plačila DDV, da bo draguljar
           dobavil blago (npr. dobava v zlato vdelanega diamanta) ali storitev (npr. s taljenjem
           zlata v prstan).

     5.    S pismom, prejetim v generalnem sekretariatu Komisije 4. avgusta 2004, je španska
           vlada zaprosila za podaljšanje Odločbe 2001/865/ES o pooblastilu Španije za
           uporabo posebnih davčnih ukrepov glede davčne osnove nekaterih dobav blaga in
           storitev, ki vključujejo obdelavo zlata.

     6.    V skladu s členom 27(2) Šeste direktive je Komisija s pismom 9. avgusta 2004 druge
           države članice obvestila o prošnji Kraljevine Španije, s pismom z dne 10. avgusta
           2004 pa je Komisija uradno obvestila Kraljevino Španijo, da ima na voljo vse
           informacije, potrebne za oceno prošnje.

     7.    Komisija soglaša, da se s tem odstopanjem preprečuje zloraba sistema DDV. Hkrati
           ugotavlja, da sta dve drugi državi članici prejeli dovoljenje za podobna odstopanja.
           Komisija je že začela z deli za racionalizacijo odstopanj iz člena 27 in ta odstopanja
           se lahko vključijo v navedena dela. Zato je treba zadevno prošnjo za podaljšanje
           odstopanja odobriti do začetka veljavnosti direktive o racionalizaciji odstopanj iz
           člena 27, ki trenutno preprečujejo te vrste izogibanja DDV, v povezavi z oprostitvijo
           za investicijsko zlato, vendar najpozneje do 31. decembra 2009.

     1
          UL L 145, 13.6.1977, str. 1. Direktiva, kakor je bila nazadnje spremenjena z Direktivo 2004/7/ES (UL
          L 27, 30.1.2004, str. 44-45).
     2
          UL L 323, 7.12.2001, str. 24.
     3
          UL L 281, 17.10.1998, str. 31.
SL                                                    2                                                          SL
 ---pagebreak---                                                  Predlog

                                          ODLOČBA SVETA

     o spremembi Odločbe 2001/865/ES o pooblastilu Kraljevine Španije za uporabo ukrepa,
        ki odstopa od člena 11 Šeste direktive Sveta 77/388/EGS o usklajevanju zakonodaje
                               držav članic glede prometnih davkov

     SVET EVROPSKE UNIJE JE –

     ob upoštevanju Pogodbe o ustanovitvi Evropske skupnosti,

     ob upoštevanju Direktive Sveta 77/388/EGS z dne 17. maja 1977 o usklajevanju zakonodaje
     držav članic glede prometnih davkov - Skupni sistem davka na dodano vrednost: enotna
     osnova za odmero4, in zlasti člena 27(1) Direktive,

     ob upoštevanju predloga Komisije5,

     ob upoštevanju naslednjega:

     (1)    Z Odločbo 2001/865/ES je Svet z odstopanjem od člena 11(A)(1)(a) Direktive
            77/388/EGS pooblastil Kraljevino Španijo za vključitev vrednosti zlata, ki ga je
            uporabil dobavitelj in zagotovil prejemnik, v davčno osnovo dobave blaga ali storitev,
            če je bila dobava zlata prejemniku oproščena v skladu s členom 26b Direktive
            77/388/EGS.

     (2)    Namen navedenega odstopanja je bilo izogibanje zlorabi oprostitve za investicijsko
            zlato in s tem preprečevanje nekaterih vrst izogibanja davkom ali davčnih utaj.

     (3)    S pismom, prejetim v generalnem sekretariatu Komisije 4. avgusta 2004, je španska
            vlada zaprosila za podaljšanje Odločbe 2001/865/ES, ki preneha veljati 31. decembra
            2004.

     (4)    V skladu s členom 27(2) Direktive 77/388/EGS je Komisija s pismom z dne 9. avgusta
            2004 obvestila druge države članice o prošnji Kraljevine Španije. S pismom z dne 10.
            avgusta 2004 je Komisija uradno obvestila Kraljevino Španijo, da ima na voljo vse
            informacije, potrebne za oceno prošnje.

     (5)    Po mnenju španskih organov oblasti je bilo odstopanje, odobreno z Odločbo
            2001/865/ES, glede doseganja zgoraj navedenih ciljev učinkovito.

     (6)    Odstopanja na podlagi člena 27 Direktive 77/388/EGS, ki preprečujejo izogibanje
            DDV v povezavi z oprostitvijo za investicijsko zlato, se lahko vključijo v katerega od

     4
            UL L 145, 13.6.1977, str. 1. Direktiva, nazadnje spremenjena z Direktivo 2004/7/ES (UL L 27,
            30.1.2004, str. 44-45).
     5
            UL C , , str. .

SL                                                   3                                                     SL
 ---pagebreak---             prihodnjih predlogov direktive o racionalizaciji nekaterih odstopanj iz navedenega
            člena.

     (7)    Zato je treba veljavnost odstopanja, odobrenega na podlagi Odločbe 2001/865/ES,
            podaljšati do začetka veljavnosti direktive o racionalizaciji odstopanj na podlagi člena
            27 Direktive 77/388/EGS, ki zajema izogibanje plačilu davka na dodano vrednost, v
            povezavi z oprostitvijo za investicijsko zlato, ali do 31. decembra 2009, pri čemer se
            upošteva zgodnejši datum.

     (8)    Odstopanje ne bo negativno vplivalo na lastna sredstva Skupnosti od DDV –

     SPREJEL NASLEDNJO ODLOČBO:

                                                Člen 1

     Člen 2 Odločbe 2001/865/17/ES se nadomesti z naslednjim:

     „Člen 2

     Pooblastilo na podlagi člena 1 preneha veljati na dan začetka veljavnosti direktive o
     racionalizaciji odstopanj na podlagi člena 27 Direktive 77/388/EGS, ki preprečujejo
     izogibanje plačilu davka na dodano vrednost, v povezavi z oprostitvijo za investicijsko zlato,
     ali 31. decembra 2009, pri čemer se upošteva zgodnejši datum.“

                                                Člen 2

     Ta odločba je naslovljena na Kraljevino Španijo.

     V Bruslju,

                                                 Za Svet
                                                 Predsednik

SL                                                 4                                                   SL